
[image: image1.png]



PARLAMENTUL ROMÂNIEI
CAMERA DEPUTAŢILOR

Comisia pentru apărare, ordine









 Bucureşti, 12.02.2003

publică şi siguranţă naţională 








           PL nr. 683/2002

Nr.32/834









RAPORT

asupra proiectului de Lege pentru aprobarea Ordonanţei de urgenţă a Guvernului nr.153/2002 privind organizarea şi funcţionarea Oficiului Registrului Naţional al Informaţiilor Secrete de Stat 

1. În conformitate cu prevederile art. 89 şi 107 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură de urgenţă , cu proiectul de Lege privind aprobarea Ordonanţei de urgenţă a Guvernului nr.153/2002 privind organizarea şi funcţonarea Oficiului Registrului Naţional al Informaţiilor Secrete de Stat, trimis cu adresa nr. 683 din  12 decembrie 2002 şi înregistrat sub nr. 32/834 din  20 decembrie 2002.

Consiliul Legislativ, cu nr.1434/11.11.2002, a avizat favorabil, proiectul ordonanţei de urgenţă.

Comisia juridică, de disciplină şi imunităţi, cu nr. 683/05.02.2003, a avizat favorabil acest proiect de lege, în forma adoptată de Senat.

Ordonanţa de urgenţă a Guvernului nr. 683/2002 prevede organizarea, funcţionarea şi atribuţiile Oficiului Registrului Naţional  al Informaţiilor Secrete de Stat ca autoritate la nivel naţional în domeniul securităţii informaţiilor clasificate.

2. Proiectul de lege  face parte din categoria legilor ordinare,  şi urmează a fi  supus adoptării cu respectarea prevederilor art. 74 alin.(2)  din Constituţia României.

3. La dezbaterea proiectului de lege a participat în  calitate  de  invitat, potrivit prevederilor art. 51  şi  52 din  Regulamentul Camerei Deputaţilor, domnul Marius Petrescu, director al Oficiului Registrului Naţional al Informaţiilor Secrete de Stat. 

4. La lucrările comisiei au fost prezenţi 25 deputaţi din totalul de 26 de membri ai comisiei.

5. Proiectul de lege a fost adoptat de Senat în şedinţa din 12 decembrie 2002.  

În şedinţa  din  11 februarie 2003, cu 24 de voturi pentru şi un vot împotrivă, membrii comisiei au hotărât avizarea favorabilă a proiectului de lege, în forma adoptată de Senat.

 Amendamente respinse
Nr.crt.
Text ordonanţă de urgenţă
TEXT PROPUS DE COMISIE

(Autorul amendamentului)
MOTIVAREA PROPUNERII AMENDAMENTELOR

1.Pentru susţinere

2.Pentru respingere

0
1
2
3

1
Articolul 1, alineatul (3)

(3) ORNISS reprezintă organismul naţional de legătură pentru informaţiile clasificate cu Oficiul de Securitate al NATO (NOS), cu structurile de securitate similare din statele membre şi partenere ale Alianţei, precum şi cu cele ale statelor cu care România a încheiat tratate, înţelegeri sau acorduri care prevăd protecţia informaţiilor clasificate.
1. La articolul 1, alineatul (3) se modifică şi va avea următorul cuprins:

“(3) ORNISS reprezintă organismul naţional de legătură privind protecţia informaţiilor clasificate cu Oficiul de Securitate al NATO (NOS), cu structurile de securitate similare din statele membre şi partenere ale Alianţei, precum şi cu cele ale statelor cu care România a încheiat tratate, înţelegeri sau acorduri care prevăd protecţia informaţiilor clasificate.”

(Autor: dl dep.Ovidiu -Virgil Drăgănescu)
1.Exprimare mai adecvată.

2.Textul este corespunzător.

2
Articolul 2, alineatul (1)

(1) În vederea îndeplinirii artibuţiilor ce îi revin, ORNISS este abilitat să solicite informaţiile necesare de la conducătorii autorităţilor şi ai instituţiilor publice, ai agenţilor economici cu capital integral sau  parţial de stat şi ai altor persoane juridice de drept public sau privat.


1. La articolul 2, alineatul (1) se modifică şi va avea următorul cuprins:

"(1) În vederea îndeplinirii artibuţiilor ce îi revin, ORNISS este abilitat să solicite informaţiile necesare de la conducătorii autorităţilor şi ai instituţiilor publice, ai agenţilor economici cu capital integral, parţial de stat şi privat şi ai altor persoane juridice de drept public sau privat."

(Autor: dl. dep.Dorel Zăvoianu)
1.Pentru extinderea obligaţiei de a furniza informaţii ORNISS şi asupra agenţilor economici cu capital privat.

2.Textul iniţiatorului este acoperitor.

3
Articolul 3, alineatul (3)

(3) Directorul general prezintă Consiliului Suprem de Apărare a Ţării, anual şi ori de câte ori este nevoie, informări privind activitatea desfăşurată de ORNISS.
1. La articolul 3, alineatul (3) se modifică şi va avea următorul cuprins:

"(3) Directorul general prezintă Parlamentului şi Consiliului Suprem de Apărare a Ţării, anual şi ori de câte ori este nevoie, informări privind activitatea desfăşurată de ORNISS."

(Autori: d-nii dep.Ovidiu Virgil Drăgănescu şi Toro Tiberiu)
1.Pentru informarea directă a Parlamentului.

2.CSAT prezintă anual şi ori de câte ori este nevoie raport de activitate în faţa Parlamentului, ocazii cu care este cunoscută şi activitatea ORNISS.

4
Articolul 4, alineatul (1)

(1) Pe lângă directorul general funcţionează Consiliul de coordonare ca organ consultativ.

Articolul 4, alineatul (3)

(3)  Membrii Consiliului de coordonare sunt numiţi prin decizie a primului-ministru, la propunerea directorului general.


4.  Articolul 4  se modifică şi va avea următorul cuprins:

"(1) Pe lângă directorul general funcţionează Consiliul de coordonare ca organ consultativ, alcătuit din reprezentanţi ai MAE, la nivel de secretar de stat şi ai autorităţilor desemnate de securitate : SRI şi SIE, la nivel de secretar de stat, MApN-Direcţia Generală de Înzestrarea Armatei, la nivel de director general."

"(3)  Membrii Consiliului de coordonare sunt numiţi prin decizie a primului-ministru, la propunerea miniştrilor sau directorilor autorităţilor de securitate în cauză."
(Autor: dl. dep. Toro Tiberiu)
1.Pentru o mai bună reprezentare în cadrul Consiliului de coordonare.

2.Acest consiliu este doar un organ consultativ, nu este  organ de execuţie.

IDEM

În raport de obiectul şi conţinutul său, proiectul face parte din categoria legilor ordinare.

PREŞEDINTE,












         





        Răzvan IONESCU









           

Red..consult..Roxana Rus

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr. 103/2002 pentru modificarea  şi completarea Legii nr. 191/1998 privind organizarea şi funcţionarea Serviciului de Protecţie şi Pază, trimis cu adresa nr. 531 din 5 noiembrie  2002 şi înregistrat sub nr. 32/729 la aceeaşi dată.

În raport de obiectul şi conţinutul său, proiectul face parte din categoria legilor organice.

VICEPREŞEDINTE,

Marcu TUDOR

